[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 18.9.2008

COM(2008) 548 τελικό

2006/0304 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της οδηγίας 2003/87/EΚ ώστε να ενταχθούν οι αεροπορικές δραστηριότητες στο σύστημα εμπορίας δικαιωμάτων εκπομπής αερίων θερμοκηπίου εντός της Κοινότητας

ΓΙΑ ΤΗΝ ΤΡΟΠΟΠΟΙΗΣΗ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣβάσει του άρθρου 250 παράγραφος 2 της συνθήκης ΕΚ

2006/0304 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της οδηγίας 2003/87/EΚ ώστε να ενταχθούν οι αεροπορικές δραστηριότητες στο σύστημα εμπορίας δικαιωμάτων εκπομπής αερίων θερμοκηπίου εντός της Κοινότητας

(Κείμενο που ενδιαφέρει τον ΕΟΧ)

1. Ιστορικό

Διαδικασία

Στις 20 Δεκεμβρίου 2006 η Επιτροπή υπέβαλε στο Ευρωπαϊκό Κοινοβούλιο και το Συμβούλιο πρόταση οδηγίας για να περιληφθούν οι αερομεταφορές στο σύστημα της ΕΕ για την εμπορία δικαιωμάτων εκπομπής αερίων θερμοκηπίου, προκειμένου να εγκριθεί με τη διαδικασία της συναπόφασης, όπως ορίζεται στο άρθρο 251 της συνθήκης ΕΚ.

Η Ευρωπαϊκή Οικονομική και Κοινωνική Επιτροπή γνωμοδότησε στις 31 Μαΐου 2007.

Η Επιτροπή των Περιφερειών γνωμοδότησε στις 10 Οκτωβρίου 2007.

Το Ευρωπαϊκό Κοινοβούλιο υιοθέτησε τη θέση του σε πρώτη ανάγνωση στις 13 Νοεμβρίου 2007.

Το Συμβούλιο υιοθέτησε την κοινή θέση του στις 18 Απριλίου 2008.

Το Ευρωπαϊκό Κοινοβούλιο υιοθέτησε τη θέση του σε δεύτερη ανάγνωση στις 8 Ιουλίου 2008.

2. Στόχος της πρότασης της Επιτροπής

Στόχος της πρότασης της Επιτροπής είναι να αντιμετωπισθεί ο αυξανόμενος κλιματικός αντίκτυπος των αεροπορικών δραστηριοτήτων, ενσωματώνοντάς τις στο σύστημα εμπορίας δικαιωμάτων εκπομπής αερίων θερμοκηπίου στην Κοινότητα. Αποτελεί τμήμα μιας συνολικής προσέγγισης για τον περιορισμό του αντικτύπου των αεροπορικών δραστηριοτήτων στην αλλαγή του κλίματος, όπως ορίζεται στο έγγραφο COM (2005)459 τελικό της 27ης Σεπτεμβρίου 2005.

3. Σχόλια της Επιτροπής

3.1 Γενικά

Στην εν ολομελεία σύνοδό του της 8ης Ιουλίου 2008, το Ευρωπαϊκό Κοινοβούλιο ενέκρινε συμβιβαστική δέσμη 30 τροπολογιών που συμφωνήθηκαν με το Συμβούλιο προκειμένου να επιτευχθεί συμφωνία σε δεύτερη ανάγνωση.

Οι κύριες τροπολογίες αφορούν:

- τη συνολική ποσότητα των δικαιωμάτων που θα κατανέμονται στον τομέα της αεροπορίας··

- το επί τοις εκατό ποσοστό των δικαιωμάτων προς κατανομή με πλειστηριασμό·

- τη χρήση των εσόδων από τον πλειστηριασμό των δικαιωμάτων··

- τη χρήση του ειδικού αποθέματος από ταχέως αναπτυσσόμενους φορείς εκμετάλλευσης·

- τη χρονική στιγμή και το περιεχόμενο της αναθεώρησης των διατάξεων της οδηγίας· και

- τις εξαιρέσεις από το σύστημα, συμπεριλαμβανομένης της εξαίρεσης de minimis.

Η Επιτροπή δέχεται όλες τις ως άνω τροπολογίες, δεδομένου ότι συμβαδίζουν με το συνολικό σκοπό και τα γενικά χαρακτηριστικά της πρότασης. Η Επιτροπή λαμβάνει υπόψη τη συμφωνία μεταξύ του Συμβουλίου και του Κοινοβουλίου όσον αφορά τη δυνατότητα αύξησης των επιπέδων πλειστηριασμού από το 2013 στο πλαίσιο της αναθεώρησης του συστήματος εμπορίας δικαιωμάτων εκπομπής αερίων θερμοκηπίου, όπου η θέση της Επιτροπής καθορίζεται στο έγγραφο COM(2008)16. Η Επιτροπή εξακολουθεί να θεωρεί ότι τα επίπεδα πλειστηριασμού στον τομέα των αερομεταφορών πρέπει να είναι 20% το 2013.

3.2 Τροποποιημένη πρόταση

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της σύμφωνα με τα παραπάνω.